b'\n_START_ARTICLE_\nConcert spirituel\n_START_PARAGRAPH_\nConcert spirituel (\'\xc3\xa5ndelig koncert\') er betegnelsen for et koncertarrangement eller foranstaltning der bestod i Paris mellem 1725 og 1791 og som blev vejledende for den musikalske smag i Frankrig i 1700-tallet. Disse koncerter, der hovedsalig bestod af st\xc3\xb8rre instrumentalkompositioner, oratorier eller kantater med "\xc3\xa5ndelig tekst", indf\xc3\xb8rtes af Anne Danican Philidor og fandt sted i Tuileriernes schweizersal 24 ganger om \xc3\xa5ret, p\xc3\xa5 de dage hvor offentlig underholdning ellers var forbudt p\xc3\xa5 grund af kirkelige h\xc3\xb8jtider. De oph\xc3\xb8rte under revolutionen 1791, blev genoptaget i en knap form 1805 i p\xc3\xa5skeugen og fik en v\xc3\xa6rdig forts\xc3\xa6ttelse fra 1828 i konservatoriekoncerterne._NEWLINE_1988 stiftede barokspecialisten Herv\xc3\xa9 Niquet under navnet Le Concert Spirituel en ny koncertforening der p\xc3\xa5 historiske instrumenter skal fremf\xc3\xb8re repertoiret fra fransk 1700-tals-musik.'